open-index/open-wikipedia-markdown huggingface dataset:
Provincia de Coclé

**Coclé** é unha provincia do centro de Panamá. A súa superficie é de 4,927km² e conta con 260 292 habitantes (2010). A súa capital é Penonomé. Limita ao norte coa provincia de Colón, ao leste coa provincia de Panamá Oeste, ao sur coa de Herrera e o golfo de Parita e ao oeste coa de Veraguas. O centro e norte da provincia están accidentados pola cordilleira central; no sur atópanse as chairas centrais, terras baixas moi fértiles que se estenden até o litoral. Tamén é unha provincia de grande riqueza natural e material.

## Toponimia 
O seu nome orixínase probablemente do caudaloso Río Coclé do Norte e Río Coclé do Sur, que atravesan estas terras. Localmente chámaselle "coclé" a un paxaro, o *Aramides axillaris*. Outra orixe posible débese ao cacique Coclé, *queví* que dominaba a Chaira Central. Por outra banda, sábese que a rexión foi o territorio histórico dos chamados “indios coclé", gobernados polos seus *quevi* ou caciques.

## Historia 
A provincia de Coclé foi creada mediante Acta do 12 de setembro de 1855, co título de departamento, sendo presidente do Estado Federal o estadista Justo Arosemena. Polo decreto Nº 190 do 20 de outubro de 1886, o antigo departamento tomou o nome definitivo de provincia de Coclé, ratificado pola Constitución Política da República de Panamá de 13 de febreiro de 1904, sendo presidente Pablo Arosemena.

## Xeografía 
O norte da provincia é atravesada pola Cordilleira Central de Panamá, con escarpadas elevacións de orixe volcánica que van desde os 200 m s. n. m. até os 1.185 m s. n. m., ao sur atópase a gran chaira que se estende até a costa.  O clima é tropical chuvioso, con precipitacións da orde dos 2500 mm anuais, que nalgúns puntos do norte das provincias alcanza os 4.000 mm. Os ríos principais da provincia pertencen á vertente do Pacífico (Grande, Chico) e no límite norte do territorio teñen orixe algunhas correntes que, a través do Coclé do Norte, van dar ao mar Caribe.

## División administrativa 
A provincia de Coclé está dividida en seis distritos e 47 correxementos:

## Referencias 
## Véxase tamén
Wikipedia en luxemburgués

A **Wikipedia en luxemburgués** (en ) é a edición da enciclopedia libre Wikipedia en lingua luxemburguesa. Foi creada o 21 de xullo de 2004. En marzo de 2021, esta versión da Wikipedia tiña máis de 59&nbsp;000 artigos.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en luxemburgués 
* Wikipedia en luxemburgués (móbil)
Wikipedia en kurdo

A **Wikipedia en kurdo** (en ) é a edición da enciclopedia libre Wikipedia en lingua kurda. Foi creada o 7 de xaneiro de 2004. Esta edición está escrita na variedade kurda setentrional (ou *kurmanji*) e usa o alfabeto latino. Tamén existe outra versión de Wikipedia na variedade central, a Wikipedia en kurdo central, escrita en alfabeto persa.

Esta versión da enciclopedia contén  artigos e  usuarios, dos cales  son activos.

## Historia 
A Wikipedia en kurdo foi estabelecida o 7 de xaneiro de 2004, e estaba deseñada orixinalmente para conter artigos nas variedades setentrional (*kurmanji*) e central (*sorani*) ao mesmo tempo. O 12 de agosto de 2009, a Wikipedia en kurdo separouse en dúas versións debido a razóns técnicas e lingüísticas. A versión orixinal (ku.) permaneceu para a lingua setentrional, e a nova versión (ckb.) creouse para a Wikipedia en kurdo central.

## Galería de imaxes 

Kurdish teachers Wikipedia training Wikimedia UK 18.jpg|Mulleres kurdas nun obradoiro de Wikimedia UK en Londres, en decembro de 2016.
Kurdish teachers Wikipedia training Wikimedia UK 13.jpg|Mulleres kurdas nun obradoiro de Wikimedia UK en Londres, en decembro de 2016.
Kurdish Cultural Centre Wikipedia training 05 copy.jpg|Obradoiro no Centro Cultural Kurdo de Londres, en 2016.

## Notas 
## Véxase tamén 
### Ligazóns externas 
* Wikipedia en kurdo
* Wikipedia en kurdo (móbil)
Rokas Jokubaitis

**Rokas Jokubaitis**, nado o 19 de novembro de 2000 en Mažeikiai, é un xogador de baloncesto profesional lituano que xoga no Maccabi Tel Aviv BC israelí.

## Traxectoria 
O 21 de xullo de 2021, Jokubaitis asinou un contrato por catro anos co FC Barcelona da Liga ACB.

Jokubaitis foi escollido na 34ª posición do Draft da NBA de 2021 polos Oklahoma City Thunder. Ese mesmo día, os seus dereitos foron traspasados ós New York Knicks.

## Notas 
## Véxase tamén 
### Ligazóns externas 
* Perfil en ACB.com
Santi Aldama

**Santiago Aldama Toledo**, nado o 10 de xaneiro de 2001 nas Palmas de Gran Canaria, é un xogador de baloncesto profesional español que xoga nos Memphis Grizzlies da National Basketball Association (NBA).

## Traxectoria profesional 
O 31 de xullo de 2021, Aldama foi escollido na 30ª posición do Draft da NBA de 2021 polos Utah Jazz, e os seus dereitos foron traspasados ós Memphis Grizzlies.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Wikipedia en chuvaxo

A **Wikipedia en chuvaxo** (en ) é a edición da enciclopedia libre Wikipedia en lingua chuvaxa. Foi fundada o 22 de novembro de 2004, e o seu artigo número 5&nbsp;000 foi creado en xaneiro de 2007.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en chuvaxo 
* Wikipedia en chuvaxo (móbil)
Wikipedia en frisón occidental

A **Wikipedia en frisón occidental** (en ) é a edición da enciclopedia libre Wikipedia en lingua frisoa occidental. Tamén existen outras dúas edicións de Wikipedias nas dúas variedades restantes da lingua frisoa, a Wikipedia en frisón setentrional e a Wikipedia en frisón oriental.

Esta versión da enciclopedia contén  artigos e  usuarios, dos cales  son activos.

## Historia 
En maio de 2011, contaba con 20&nbsp;000 artigos e 8&nbsp;534 usuarios rexistrados.

## Notas 
## Véxase tamén 
### Ligazóns externas 
* Wikipedia en frisón occidental 
* Wikipedia en frisón occidental (móbil)
De'Anthony Melton

'''De'Anthony Melton''', nado o 28 de maio de 1998 en North Hollywood, California, é un xogador de baloncesto profesional estadounidense que xoga nos Philadelphia 76ers da National Basketball Association (NBA).

## Traxectoria profesional 
O 21 de xuño de 2018, Melton foi escollido na 46ª posición do Draft da NBA de 2018 polos Houston Rockets. O 31 de agosto de 2018, foi traspasado xunto a Ryan Anderson ós Phoenix Suns, a cambio de Brandon Knight e Marquese Chriss. O 21 de setembro de 2018, Melton asinou o seu contrato de rookie cos Suns.

O 7 de xullo de 2019, Melton foi traspasado xunto a Josh Jackson, unha elección da segunda rolda do Draft de 2020, e outra da segunda rolda de 2021 ós Memphis Grizzlies, a cambio de Jevon Carter e Kyle Korver. O 22 de novembro de 2020, Melton asinou cos Grizzlies un novo contrato por catro anos.

Durante a noite do Draft de 2022, os Grizzlies traspasaron a Melton ós Philadelphia 76ers a cambio de Danny Green e os dereitos do Draft de David Roddy.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en wu

A **Wikipedia en wu** (en ) é a edición da enciclopedia libre Wikipedia en lingua wu. Está activa dende o 6 de outubro de 2006. En decembro de 2010 contaba con 2&nbsp;800 artigos e 13&nbsp;700 usuarios rexistrados.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en wu 
* Wikipedia en wu (móbil)
Mike Ansley

**Michael Antonio Ansley**, nado o 8 de febreiro de 1967 en Birmingham, Alabama, é un ex xogador profesional de baloncesto estadounidense. Xogaba na pocisión de ala-pivote cunha altura de 2,01 m. Foi o MVP da final da ACB co Unicaja na temporada 1994−95, sendo un caso excepcional de xogador que gaña o galardón sen que o seu equipo fose o gañador da competición.

## Traxectoria 
### Clubs 
*  Orlando Magic (NBA, 1989–1991)
*  Milwaukee Bucks (NBA, 1991)
*  Birmingham Bandits (CBA, 1991)
*  Philadelphia 76ers (NBA, 1991–1992)
*  Charlotte Hornets (NBA, 1992)
*  Unicaja Mayoral (ACB, 1992–1993)
*  Hapoel Galil Elyon (Liga Lemuit, 1993–1994)
*  Unicaja (ACB, 1994–1996)
*  Cáceres CB (ACB, 1996–1997)
*  Darüşşafaka İstanbul (TBL, 1997–2000)
*  Club Ourense Baloncesto (ACB, 2000−2001)
*  Prokom Trefl Sopot (PLK, 2001–2002)
*  Unia-Wisła (PLK, 2003–2005)
*  Turów Zgorzelec (PLK, 2005)
*  Stal Ostrów Wielkopolski (PLK, 2005–2007)
*  Basket Kwidzyn (PLK, 2007–2008)
*  Polonia Warszawa (PLK, 2008–2009)
*  Sportino Inowrocław (PLK, 2009)

## Palmarés 
* **MVP da Final da ACB (1)**: 1995
* **Máximo anotador da TBL (1)**: 1998
* **Máximo anotador da PLK (1)**: 2005

## Véxase tamén 
### Ligazóns externas 
* Perfil en NBA
* Perfil en ACB
* Perfil en Basketball Reference
Wikipedia en scots

A **Wikipedia en scots** (en ) é a edición da enciclopedia libre Wikipedia en lingua scots. Foi creada o 23 de xuño de 2005, e acadou os 1&nbsp;000 artigos en febreiro de 2006, e os 5&nbsp;000 en novembro de 2010. A Wikipedia en scorts é unha das oito Wikipedias escritas nunha lingua ánglica ou nun pidgin/crioulo baseado no inglés, sendo as outras a Wikipedia en inglés, a Wikipedia en inglés simple, a Wikipedia en anglosaxón, a Wikipedia en pitcairnés, a Wikipedia en tok pisin, a Wikipedia en patois xamaicano e a Wikipedia en sranan tongo.

En agosto de 2020, esta edición en scots recibiu o escrutinio dos medios de comunicación pola mala calidade dos seus escritos e descubriuse de que polo menos 20.000 artigos foran escritos por un editor que non falaba o idioma. Esta atención levou a unha revisión máis ampla do contido da wiki por falantes escoceses e editores da comunidade Wikipedia. Elimináronse a maioría dos artigos deste usuario, o que levou a unha diminución do número total de artigos do proxecto de preto de 55&nbsp;000 en 2018 a arredor de 40&nbsp;000 en 2021.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en scots 
* Wikipedia en scots (móbil)
Wikipedia en gujarati

A **Wikipedia en gujarati** é a edición da enciclopedia libre Wikipedia en lingua gujarati. Foi creada en xullo de 2004.

Esta versión da enciclopedia contén  artigos e  usuarios, dos cales  son activos.

## Historia 
En febreiro de 2009, contaba con 2&nbsp;800 artigos e 2&nbsp;000 usuarios rexistrados.

## Notas 
## Véxase tamén 
### Ligazóns externas 
* Wikipedia en gujarati 
* Wikipedia en gujarati (móbil)
Wikipedia en kannará

A **Wikipedia en kannará** (en ) é a edición da enciclopedia libre Wikipedia en lingua kannará. Foi creada en xuño de 2003, ten unha actividade moderada. É a décimo segunda edición de Wikipedia máis popular no subcontinente indio.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en kannará 
* Wikipedia en kannará (móbil)
Henrya

***Henrya*** pode referirse a:
* ***Henrya***, un xénero de gasterópodos da familia dos murquisonélidos.
* ***Henrya***, un xénero de plantas da familia das acantáceas.
Wikipedia en bishnupriya manipuri

A **Wikipedia en bishnupriya manipuri** (উইকিপিডিয়া) é a edición da enciclopedia libre Wikipedia en lingua bishnupriya manipuri. Foi creada en novembro de 2006.

Esta versión da enciclopedia contén  artigos e  usuarios, dos cales  son activos.

## Historia 
O 5 de marzo de 2015, contaba con 25&nbsp;130 artigos e 13&nbsp;798 usuarios rexistrados, o que a situou no posto 98 das edicións de Wikipedia segundo o número de artigos, e no posto 109 segundo o número de usuarios rexistrados.

## Notas 
## Véxase tamén 
### Ligazóns externas 
* Wikipedia en bishnupriya manipuri
* Wikipedia en bishnupriya manipuri (móbil)
Wikipedia en interlingua

A **Wikipedia en interlingua** (en ) é a edición da enciclopedia libre Wikipedia en interlingua. É a cuarta meirande Wikipedia nunha lingua artificial despois da Wikipedia en esperanto, da Wikipedia en volapük e da Wikipedia en ido.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en interlingua
* Wikipedia en interlingua (móbil)
Wikipedia en alemánico

A **Wikipedia en alemánico** (en ) é a edición da enciclopedia libre Wikipedia en alemánico. O proxecto comezou o 13 de novembro de 2003 como unha edición da lingua alsaciana. Un ano despois, expandiuse para acoller tódolos dialectos alemánicos por causa da súa baixa actividade durante o primeiro ano. Dende 2004, tódalas variedades alemánicas están recollidas nesta Wikipedia.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en alemánico 
* Wikipedia en alemánico (móbil)
Wikipedia en panxabí occidental

A **Wikipedia en panxabí occidental** (en ) é a edición da enciclopedia libre Wikipedia en lingua panxabí occidental.

Esta versión da enciclopedia contén  artigos e  usuarios, dos cales  son activos.

## Historia 
A edición en panxabí occidental comezou o 24 de oubro de 2008 a través de Wikimedia Incubator, e o seu dominio comezou a existir o 13 de agosto de 2009. O proxecto foi impulsado por Khalid Mahmood, un profesor universitario de Islamabad.

## Notas 
## Véxase tamén 
### Ligazóns externas 
* Wikipedia en panxabí occidental 
* Wikipedia en panxabí occidental (móbil)
Wikipedia en samoxiciano

A **Wikipedia en samoxiciano** (en ) a edición da enciclopedia libre Wikipedia en samoxiciano. Esta edición da Wikipedia foi creada en 2006 pola iniciativa de Zords Davini (Arnas Udovičius).

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en samoxiciano
* Wikipedia en samoxiciano (móbil)
Atyanas

**Atyanas** (en grego antigo: *Ατυάνας*) finado no ano 62, foi un nobre e púxil de Adramyttion, na Grecia antiga. 

## Traxectoria 
O seu pai chamábase Hipócrates. Atyanas gañou a competición de puxilato nos Xogos Olímpicos do 72&nbsp;a.C. e aparece no resumo de Flegón sobre a 177ª Olimpíada. Cicerón di que foi asasinado por piratas mentres Lucius Valerius Flaccus era gobernador da provincia de Asia.

## Notas 
## Véxase tamén 
### Bibliografía 
*
CB Salamanca

O **Club Baloncesto Salamanca** foi un club profesional de baloncesto español con sede na cidade de Salamanca, Castela e León. Fundado en 1993, existiu durante tres temporadas, dúas das cales competiu na Liga ACB, máxima categoría do baloncesto español.

## Historia 
O Club Baloncesto Salamanca foi fundado en 1993 comprando a praza na 1ª División, naquela altura segunda categoría do baloncesto español, ao Askatuak SBT de Donostia. Na súa primeira temporada o equipo finaliza en segundo lugar, clasificando á fase de ascenso á Liga ACB. Nos playoffs consegue gañar na final ao Club Baloncesto Canarias no Ríos Tejera de Tenerife no quinto e definitivo xogo da eliminatoria.

Na temporada 1994−95 o Salamanca debuta na ACB, terminando a temporada con apuros na décimo sexta posición da táboa clasificatoria. Na segunda temporada o club mellora os seus resultados e consegue finalizar a temporada en novena pocisión, adquirindo así o dereito a participar na seguinte temporada na Copa Korać. Porén, debido a problemas financeiros, o club acaba por vender a súa praza, tanto na ACB como na Korać ao Club Baloncesto Granada. Alén da ACB, o Salamanca foi campión da Copa de Castela e León en 1994 e subcampión en 1995.

## Xogadores 
### Destacados 
* Manuel Aller
* Salva Guardia
* Paco Martín
* Antonio Medianero
* Jordi Millera
* Jordi Pardo
* Federico Ramiro
* Rafael Vecina
* Kenny Atkinson
* Perry Carter
* A.J. English
* Jeff Martin
* Granger Hall
* Jimmy Oliver
* Claude Riley
* Jeff Sanders

## Adestradores 
A seguinte é unha lista con todos os adestradores do Salamanca.
*  Fernando Merchante (1993−1994)
*  Ricardo Hevia (1994−1995)
*  Pedro Martínez (1995−1996)

## Palmarés 
**Trofeo Castela e León**
* **Campións (1):** 1994
* *Subcampións (1):* 1995

## Historial 
## Notas 
## Véxase tamén 
### Ligazóns externas 
* Salamanca: Sueño fugaz en acb.com
Wikipedia en kotava

A **Wikipedia en kotava** é a edición da enciclopedia libre Wikipedia en kotava. Foi creada o 29 de xullo de 2020.

Esta versión da enciclopedia contén  artigos e  usuarios, dos cales  son activos.

## Historia 
Logo de pasar tres anos en fase de desenvolvemento en Wikimedia Incubator, o proxecto da Wikipedia en kotava, que daquela contaba con 7&nbsp;800 artigos, foi oficialmente aceptado o 29 de xullo de 2020.

## Notas 
## Véxase tamén 
### Ligazóns externas 
* Wikipedia en kotava
* Wikipedia en kotava (móbil)
Manuel Fouce Fernández

**Manuel Fouce Fernández**, nado en Lugo e finado na mesma cidade o 4 de xuño de 1944, foi un militar galego.

## Traxectoria 
Fillo de José Fouce Fernández e Manuela Fernández López. Cabo da garda civil da comandancia de Lugo. Morreu "en acto de servizo" o 4 de xuño de 1944.

## Vida persoal 
Casou con Juana González Castro.

## Notas
Henrya (gasterópodo)

***Henrya*** é un xénero de moluscos gasterópodos da subclase dos heterobranquios, infraclase dos alogasterópodos, superfamilia dos murquisoneloideos, familia dos murquisonélidos, un dos  catro incluídos na subfamilia dos murquisonelinos.

## Taxonomía 
### Descrición 
O xénero foi descrito en 1875 polo malacólogo estadounidense de orixe alemá Paul Bartsch, no seu traballo "A monograph of the West Atlantic mollusks of the family Aclididae". *Smithsonian Miscellaneous Collections* **106** (20): 1-29.

### Especies 
No xénero recoécense as seguintes tres especies:
**Henrya goldmani* Bartsch, 1947
**Henrya henryi* Bartsch, 1947
**Henrya morrisoni* Bartsch, 1947

## Notas 
## Véxase tamén 
### Bibliografía 
* Warén, A. (2013): "Murchisonellidae: who are they, where are they and what are they doing? (Gastropoda, lowermost Heterobranchia). *Vita Malacologica* **11**: 1-14.

### Outros artigos 
*Alogasterópodos
*Murquisoneloideos
*Murquisonélidos
*Murquisonelinos
Astérix e o grifón

***Astérix e o grifón*** (en ) é o trixésimo noveno volume da serie de banda deseñada Astérix, sendo o quinto libro en ser escrito por Jean-Yves Ferri e ilustrado por Didier Conrad. O libro foi publicado internacionalmente en 17 linguas o 21 de outubro de 2021, cunha tiraxe inicial de máis de 5 millóns de copias. É o primeiro libro de Astérix en ser lanzado dende a morte do co-creador da serie Albert Uderzo. 

Foi traducido ó galego por Xavier Senín, Isabel Soto e Alejandro Tobar e publicado por Edicións Xerais o 21 de outubro de 2021.

## Notas 
## Véxase tamén 
### Ligazóns externas 
*Ficha de *Astérix e o grifón* na páxina da Editorial Xerais.
Astilo de Crotone

**Astilo de Crotone** (en grego antigo: Ἄστυλος ou Ἀστύαλος), nado en Crotone no século VI a.C. e finado en Siracusa despois do 480 a.C., foi un atleta da Grecia antiga.

## Traxectoria 
Astilo triunfou en tres edicións consecutivas dos Xogos Olímpicos da Antigüidade, do ano 488 ao 480 a.C. En 488 a.C. competiu pola súa cidade natal, Crotone, e gañou na proba do agón do estadio e no diaulo, sendo o último atleta de Crotone en gañar os Xogos Olímpicos.

A continuación, nos Xogos do 484 a.C. e do 480 a.C., participou como cidadán de Siracusa, obtendo cinco vitorias olímpicas: dúas no estadio, dúas no diaulo e unha no hoplitódromo ou carreira con armas. 

Segundo Pausania, Astilo competiu como cidadán siracusano para agradar ao tirano Hierón I. Non obstante, cómpre ter en conta que no 484 a. C., así como no 480 a. C., o tirano de Siracusa era Gelón I (e seríao ininterrompidamente ata o 478 a.C.), mentres o seu irmán Hierón I aínda era tirano de Gela, por iso parece imposible que Astilo competise por Hierón como líder da polis siciliota. A fonte principal neste caso pódese considerar incorrecta ou polo menos ambigua.

Os crotonianos non aceptaron este cambio de cidade, ata o punto de destruíren a estatua de Astilo que se erguera no templo de Hera Lacinia, alegando que fora corrompido pola cidade siciliana para competir baixo o seu nome.

## Notas 
## Véxase tamén 
### Bibliografía 
* 

### Ligazóns externas 
*
Wikipedia en frisón oriental

A **Wikipedia en frisón oriental** (en ) é a edición da enciclopedia libre Wikipedia en lingua frisoa oriental. Tamén existen outras dúas edicións de Wikipedias nas dúas variedades restantes da lingua frisoa, a Wikipedia en frisón occidental e a Wikipedia en frisón setentrional.

Esta versión da enciclopedia contén  artigos e  usuarios, dos cales  son activos.

## Historia 
En agosto de 2015, contaba con 3&nbsp;600 artigos e 6&nbsp;800 usuarios rexistrados.

## Véxase tamén 
### Ligazóns externas 
* Wikipedia en frisón oriental 
* Wikipedia en frisón oriental (móbil)
Eratóstenes de Crotone

**Eratóstenes de Crotone** (en greco antigo: Έρατοσθένης Κροτωνιάτης), nado en Crotone, foi un atleta da Grecia antiga.

## Traxectoria 
Nos Xogos Olímpicos do 576 a.C., logrou a vitoria no estadio, nunha final na que os primeiros sete clasificados foron atletas crotonianos. Segundo Estrabón, na época na que venceu Eratóstenes, deuse a circunstancia de que houbera moitos vencedores desa cidade, o que deu orixe ó famoso proverbio: "*O último dos crotonianos, o primeiro dos gregos*".

## Notas
Rosa García Rayego

**Rosa García Rayego**, nada en Córdoba en 1953, é unha escritora, poeta e filóloga española profesora do Departamento de Estudos Ingleses e directora do Instituto de Investigacións Feministas da Universidade Complutense de Madrid desde 1999 até 2008.

## Traxectoria 
En 1989 Rayego doutorouse en Filoloxía Inglesa e desde 1993 é Profesora Titular na Universidade Complutense de Madrid.

Desde 1999 até 2008 foi directora do Instituto de Investigacións Feministas da Universidade Complutense onde dirixiu cursos centrados todos eles en literatura angloamericana, abarcando os xéneros de poesía, teatro e narrativa escrita por mulleres no século XX. 

É colaboradora de "*Poetas en la radio*" un programa de Radio UNED dedicado a poetas españolas do século XX e XXI. Como investigadora coeditou varias antoloxías de poesía española e inglés visibilizando e reivindicando as achegas de mulleres no campo poético español con antoloxías como *Huerga y Fierro editores*, ed. (2016). *20 con 20, diálogos con mujeres poetas.*

Publicou artigos en revistas e libros arredor da literatura escrita por mulleres.

**Algúns dos seus Libros publicados**:

* *De mujeres, identidades y poesía*. Horas y Horas. 1999. 
**Voces e imágenes en el teatro del siglo XX. Dramaturgas angloamericanas*. Complutense Asoc-Prensa. 2003 ISBN 978-84 -7491-695-9

* *Las damas negras. Novela policiaca escrita por mujeres*. 2011. ISBN 8424512375

**Algúns dos seus Poemarios:**

* *Aburre el propio gesto*. Madrid: Palas Atenea, 1996.
*"Perfiles Variables", en Vindicación Feminista. 1996
**Y siempre las horas*. Ojo de Pez. Cidade Real: 2000.
**Después de tantos años*. Madrid: Endymion, 2005. *De sombras*. Madrid: Devenir, 2009.
**Mar interior (poetas de Castilla-La Mancha, Antología);*Edición crítica de Miguel Casado, 2002.
**Mejor volver al mar. Obra reunida(1996-2009*), Córdoba: 2010.
**Aquí pez, allí roca*. Aranjuez: Doce Calles, 2014.
**Dentro de tu voz. Antología poética* 1996-2014. Huerga y Fierro Editores. ISBN 9788494727467

**Traducións nas que participou:**

* *Enciclopedia Internacional de las mujeres. Edición especial para el ámbito hispanohablante*, Madrid: 2000.

(*Routledge International Encyclopedia of Women* por Cheris Kramarae e Dálle Spender -five volumes-).

## Notas
Aurelios Zopyros

**Aurelios Zopyros**, nado en Atenas no século IV, foi o último atleta coñecido que participou nos Xogos Olímpicos da Antigüidade, antes de que estes fosen prohibidos por Teodosio I no ano 393. Foi campión olímpico en "puxilato junior" no 385. O seu irmán Eukarpidês foi campión olímpico de pancracio no 381.

## Notas
Henrya (planta)

***Henrya*** é un xénero de plantas con flores pertencente á familia das acantáceas.

## Taxonomía 
### Descrición 
O xénero foi descrito en 1845 por Christian Gottfried Daniel Nees von Esenbeck e Jeremy Bentham nun traballo publicado en *The Botany of the Voyage of H.M.S. Sulphur*.

### Etimoloxía 
O nome do xénero é na honra de Aimé Constant Fidèle Henry (1801-1875), libreiro alemán de orixe francesa, membro da Academia Nacional de Ciencias Leopoldina.

### Sinómimos 
Ademais de polo nome actualmente válido, o xénero coñeceuse tamén polos sinónimos:
* *Baillonacanthus* Kuntze
* *Solenoruellia* Baill. 

### Especies 
Recoñécense no xénero as seguintes tres especies:

* *Henrya insularis* Nees (especie tipo) 
* *Henrya scorpioides* (L.) Nees 
* *Henrya tuberculosperma* T.F.Daniel

## Características 
As súas especies son herbas ou plantas sufruticosas, de até 1 m de alto; talos máis xoves cuadrangulares. Follas ovadas de 3 a 9 cm de longo e de 1,8 a 5,5 cm de ancho, co ápice agudo a acuminado, a base obtusa a aguda e as marxes enteiras. Inflorescencias en espigas densas ou laxas, terminais ou axilares, de 2 a 10 cm de longo, brácteas caulinares laxamente imbricadas; corola bilabiada, angostamente infundibuliforme, de 10 a 15 mm de longo, de cor de amarelo pálida a crema. Froitos claviformes.

## Área de distribución 
A área de distribución nativa das especies do xénero esténdese desde Arizona a Centroamérica. Na actualidade atópanse en Costa Rica, O Salvador, Guatemala, Honduras, México, Nicaragua e Panamá.

## Notas 
## Véxase tamén 
### Outros artigos 
* Acantáceas
 
### Ligazóns externas 
* Imaxes en Google
Aimé Constant Fidèle Henry

**Aimé Constant Fidèle Henry** (tamén coñecido como *Aimé Constantin Fidelius Henry*), nado o 13 de xuño de 1801 en Douai (Francia), e finado o 23 de febreiro de 1875 en Bonn (Alemaña), foi un litógrafo, libreiro, editor, botánico e naturalista alemán de orixe franco-alemá que traballou en Bonn. 

## Traxectoria 
Aimé Henry era fillo dun membro do exército revolucionario francés, Charles Albert Joseph Henry, e de Anna Rebekka Mayer, que nacera en Düsseldorf. Aimé Henry chegou a Düsseldorf (Reino de Prusia) contra 1816 e formouse como litógrafo na Compañía Arnz & Winckelmann, que traballa na industria editorial desde 1817. Despois da súa formación e o posterior traballo para Arnz & Winckelmann, Aimé Henry fundou máis tarde o seu propio instituto litográfico o 24 de novembro de 1828, xunto con Maximilian Cohen en Bonn e, uns meses despois instalouse nunha tenda composta por un instituto litográfico, unha tenda de arte e unha tenda de materiais de escritura e debuxo. En 1833 a compañía recibiu o título de membro do Instituto litográfico da Rheinische Friedrich-Wilhelms-Universität de Bonn e, o 6 de maio de 1835, aínda que ningún dos dous socios comerciais era libreiro adestrado, concedéuselle a Henry a licenza de libreiro. 

En 1842 Hemry casou con Maria Anna Josepha Eiler, coa qur tivo tres fillos, Joseph, Carl Johann Hubert e Albert.

O 31 de decembro de 1861, a compañía dividiuse, e Henry dirixiu a partir deste momento un instituto de libros, arte e litografía. 

Henry tiña unha excelente reputación como litógrafo, e foi considerado un experto neste campo. Nos seus últimos anos Henry tamén traballou como bibliotecario na Academia alemá das ciencias naturais Leopoldina, e en 1843 foi elixido membro desta douta institución.

Xunto con Theodor Friedrich Ludwig Nees von Esenbeck, Philipp Wirtgen e Karl Wilhelm Arnoldi, Johann Carl Fuhlrott, Ludwig Clamor Marquart e outros, fundou a Asociación Botánica no Medio e Baixo Rin en 1834, a posterior Asociación de Historia Natural da Renania e a Westfalia prusianas, coas que revitalizaron significativamente a exploración botánica da Renania. Tamén foi membro da Sociedade de Científicos e Médicos  alemáns.

Na súa honra, Christian Gottfried Daniel Nees von Esenbeck nomeou o xénero *Henrya* da familia das acantáceas.

Henry faleceu en Bonn o 23 de febreiro de 1875, e foi enterrado no vello cemiterio desta cidade.

## Abreviatura 
A abreviatura **Henry** emprégase para recoñecer a Aimé Constant Fidèle Henry como autoridade na descrición e taxonomía  en botánica.

## Notas
Melankomas

**Melankomas** ou **Melancomas** (en ), que significa "**Un co pelo negro"**, nado en Caria no século I, foi un púxil da Grecia antiga, campión olímpico no ano 49.

## Traxectoria 
Melankomas naceu en Caria, sendo fillo dun campión de puxilato do mesmo nome, que viviu durante o século I. Fíxose un nome como un dos mellores boxeadores da Antiga Grecia, e foi campión olímpico no ano 49. 

Supostamente tiña un estilo de boxeo único, bloqueando e evitando os golpes do rival sen lanzar el ningún golpe. Unha vez que os seus adversarios se esgotaban, perdían, quedando Melankomas como vencedor. Dión Crisóstomo relatou que era capaz de loitar así adestrando moito máis que os seus contemporáneos e grazas a unha resistencia inigualable, sendo capaz de loitar durante un día enteiro ou manter os brazos levantados durante dous días.

Melankomas morreu novo, ao redor do ano 70 d.C., durante os Xogos de Nápoles.

## Legado 
Melankomas é coñecido principalmente polos discursos 28 e 29 de Dión Crisóstomo, nos que o escritor usa a súa vida como lenzo para discutir sobre o atleta ideal e o home ideal. Dión eloxia o seu atletismo, boa aparencia e corazón valente. Segundo este, Melankomas nunca perdeu un combate, golpeou a un rival ou foi golpeado por un rival.

Algúns eruditos cren que Melankomas foi unha persoa real, mentres que outros cren que el ou a súa historia foi un invento de Dión. Non hai nada que permita unha conclusión firme en ningún dos dous sentidos.

## Notas 
## Véxase tamén 
### Ligazóns externas 
* Discursos 28 e 29 de Dión Crisóstomo .
Rexión de Ústí nad Labem

A **Rexión de Ústí nad Labem** (; , //) é unha unidade administrativa (*kraj*) da República Checa. Sitúase no noroeste da rexión histórica de Bohemia. A súa capital é Ústí nad Labem. No ano 2020 contaba cunha poboación de 820.965 habitantes.

## Distritos (poboación ano 2018) 
miniatura
* Distrito de Chomutov 124 347
* Distrito de Děčín 130 329
* Distrito de Litoměřice 119 553
* Distrito de Louny 86 372
* Distrito de Most 112 594
* Distrito de Teplice 128 387
* Distrito de Ústí nad Labem 119 498

## Notas 
## Véxase tamén 
### Ligazóns externas
* Páxina oficial
Paul Bartsch

**Paul Bartsch**, nado o 14 de agosto de 1871 en Tuntschendorf, Silesia, Imperio alemán, e finado o 24 de abril de 1960, foi un malacólogo e carcinólogo estadounidense, coñecido por ser o último dos pertencentes á "Idade Descritiva da Malacoloxía".

## Traxectoria 
Paul Bartsch emigrou cos seus pais aos Estados Unidos en 1880, primeiro a Missouri e logo a Burlington, Iowa. Cando era neno comezou a traballar no seu tempo libre en varios empregos. Pronto se interesou pola natureza, primeiro mantendo un pequeno taller na casa e, durante os seus anos de instituto, recolleu paxaros e preparou peles. Estableceu un club de historia natural na súa casa cun pequeno museo e o taller. Cando ingresou na Universidade de Iowa, en 1893, xa recollera 2 000 peles.

Entre os seus profesores da Universidade estaban o xeólogo Samuel Calvin, os botánicos Thomas H. Macbride e Bohumil Shimek e o zoólogo Charles C. Nutting. Acadou o B.S. en 1896, o M.S. en 1899 e o doutoramento en 1905.

Foi profesoror da Universidade George Washington e comisario da Smithsonian Institution de 1914 a 1945. 

Inventou, en 1922, unha das primeiras cámaras subacuáticas.

## Taxons nomeados por Bartsch 
Paul Bartsch propuxo 3 278 taxons, dos cales 2 979 foron de novas especies e subespecies e 299 son nomes supraespecíficos. Destes, 1 257 publicáronse xunto con outros autors. Estes taxons, excepto tres, eran todos de moluscos.

## Taxons nomeados en homenaxe a Paul Bartsch 
A especie lura de Bartsch (*Uroteuthis bartschi*) foi nomeada na súa honra por Harald A. Rehder.

O WoRMS enumera 61 taxa co epíteto, **bartschi**, moitos dos cales convertéronse en sinónimos.

Unha especie e unha subespecie de lagartos do Caribe foron nomeadas na súa honra: *Anolis bartschi* e *Cyclura carinata bartschi*.

## Abreviatura 
A abreviatura **Bartsch** emprégase para recoñecer a Paul Bartsch como autoridade na descrición e taxonomía en  zooloxía. 

## Notas 
## Véxase tamén 
### Bibliografía 
* Ruhoff, Florence A. (1973): "Bibliography and Zoological Taxa of Paul Bartsch". *Smithsonian Contributions to Zoology* nº 143.
Laurel Blair Salton Clark

**Laurel Clark,** nada o 10 de marzo de 1961 en Ames (Iowa) e finada o 1 de febreiro de 2003, foi unha cirurxiá aeronáutica estadounidense, capitá da Mariña dos Estados Unidos, astronauta da NASA e especialista en misións de transbordador espacial. Clark morreu xunto cos seus seis compañeiros de tripulación no Accidente do transbordador espacial Columbia, e foi galardoada postumamente coa Medalla de Honra Espacial do Congreso.

## Traxectoria 
Clark obtivo unha licenciatura en zooloxía da Universidade de Wisconsin- Madison en 1983 e un doutoramento en medicina da mesma universidade no ano 1987.
miniatura| Laurel Clark durante o adestramento na NASA.

Na escola de medicina adestrouse no Departamento de Medicina de Mergullo. e presentouse ao Johnson Space Center en agosto de 1996 . Despois de completar dous anos de adestramento e avaliación, foi cualificada para a asignación de voo como especialista en misións. De xullo de 1997 a agosto de 2000, Clark traballou na División de Carga e Habitabilidade da Oficina de Astronautas. 

A doutora  Clark voou a bordo da misión STS-107 e rexistrou 15 días, 22 horas e 20 minutos no espazo. Esta misión de 16 días de duración estivo dedicada á investigación científica á cal se lle destinou as 24 horas do días en dúas quendas  alternantes. A tripulación levou a cabo e de maneira exitosa preto de 80 experimentos. A misión terminou en traxedia cando o Transbordador Espacial Columbia se  desintegrou durante a  reentrada sobre o ceo do suroeste dos Estados Unidos cando só faltaban 16 minutos para a aterraxe. A causa desta traxedia tivo orixe o día do lanzamento cando un anaco de escuma illante do Tanque Externo desprendeuse e danou a parte inferior do á esquerda do  Orbitador arrincando algunhas lousas de protección térmica. No día da  reentrada a ausencia destas lousas ocasionaron o  recalentamiento da estrutura interna provocando a desestabilización e consecuentemente desintegración da nave matando aos seus 7 tripulantes.

## Recoñecementos 
O asteroide 51827 recibiu o seu nome.

L. Clark, un cráter interior do cráter lunar Apolo,  leva o seu nome.

## Notas 
## Véxase tamén 
### Bibliografía 
* Claramunt Vallespí, Rosa; Claramunt Vallespí, Teresa (2012). *MUJERES EN CIENCIA Y TECNOLOGIA*. UNED. ISBN 9788436264210.
* Daniel Roberto Altschuler e Fernando J. Ballesteros (2016). *Las mujeres de la Luna. Historias de amor, dolor y valor*. Editorial: Next Door Publishers e Jot Down Books (Colección El café Cajal). ISBN: 978-84-944435-4-1.
Teresa Inglés

**Teresa García Inglés**, nada en Barcelona en 1949 e finada en Granollers en 2009, foi unha escritora e pintora catalá, coñecida como **Teresa Inglés** e co pseudónimo **Cordelia**.
## Traxectoria 
Teresa Inglés ingresou no Institut do Teatre de Barcelona, onde dirixiu a obra de ciencia ficción *Sodomáquina* (1968), do escritor Carlo Frabetti. Con este autor iniciou unha relación artística e literaria e converteuse na coautora de gran parte da súa obra nos anos 70.

Outra obra do mesmo autor, *Erobótica*, preparouse para a súa escenificación na HispaCon de 1970, o segundo congreso da súa historia. Sería protagonizada por Frabbetti no papel de paria e Teresa Inglés como Nefelia, con todo, o evento non se chegou a celebrar por non conseguir a autorización administrativa.

1970 foi un ano decisivo para o teatro de ciencia ficción en España e Teresa Inglés, entre as súas múltiples actividades, foi partícipe e impulsora dunha publicación monográfica dedicada ao teatro en *Yorick*, recollendo textos nos que se combinaban reflexión e creación. Despois de ler un artigo de Carlo Frabetti titulado "Kárate y fascismo" publicado na revista *El viejo topo*, contactárono  interesadas en coñecer onde podían aprender técnicas de defensa persoal. Finalmente foi Frabetti quen adestrou ao colectivo ao non atopar a ningún instrutor disposto a ensinar a mulleres nesas técnicas, debido ao machismo da época. Foi unha aprendizaxe mutua e recoñeceu que "cobrei conciencia do xeneralizado que estaba o machismo en todas as súas manifestacións, mesmo no seo da esquerda (e na miña propia conduta, por suposto)".

Escribiu o relato *O xardín de alabastro* en 1977 e foi seleccionado para unha antoloxía intenacional, Twenty Houses of the Zodiac, realizada para a XXXVII Worldcon (New English Library, 1979; edición de Maxim Jakubowski).

En 2018, *El jardín de alabastro* publicouse en *Distópicas*, un dos dous volumes que compoñen a *Antología de escritoras españolas de ciencia ficción* realizada polas escritoras e estudosas do xénero Teresa López-Pellisa e Lola Robles. Teresa Inglés, xunto a outras autoras do xénero de ciencia ficción foron incluídas na que foi a primeira antoloxía dedicada a esta temática e a creadoras femininas. 

Viviu no campo, a partir de finais dos anos 70, despois de sufrir unha crise persoal. Nos últimos anos da súa vida dedicouse á pintura.

## Premios e recoñecementos 
1977: Premio Nueva Dimensión, polo seu relato *El jardín de alabastro*.

## Obras 
* *Complemento: un hombre* (coescrita con Luís Vigil). Nueva Dimensión, 15. Maio-xuño, 1970.
* *De R.U.R. al living*. Triunfo, 489, 1972, suplemento especial dedicado á ciencia ficción.
* *El jardín de alabastro*. Nueva Dimensión, 86. Febreiro, 1977.

## Notas 
## Véxase tamén 
### Ligazóns externas 
* Tercera Fundación.net - Biblioteca
*Texto de *Complemento: Un hombre* (en francés) IDESetAUTRES
*Alambique. Revista académica de ciencia ficción y fantasía. 
*
Juancho Hernangómez

**Juan Alberto "Juancho" Hernangómez Geuer**, nado o 28 de setembro de 1995 en Madrid, é un xogador de baloncesto profesional español que xoga no Panathinaikos BC grego.

## Traxectoria profesional 
En 2012, Hernangómez asinou o seu primeiro contrato profesional co CB Estudiantes, e xogou no segundo equipo ata 2014, cando foi ascendido ó primeiro equipo. Na tempada 2015-16, Hernangómez acadou 9.7 puntos e 5.7 rebotes en 34 partidos, e foi elixido coma mellor xogador novo da ACB.

O 24 de xuño de 2016, Hernangómez foi escollido na 15ª posición do Draft da NBA de 2016 polos Denver Nuggets. O 9 de agosto de 2016, asinou o seu contrato de rookie cos Nuggets.

O 5 de febreiro de 2020, Hernangómez foi traspasado ós Minnesota Timberwolves nun traspaso entre catro equipos no que tamén participaron os Atlanta Hawks e os Brooklyn Nets.

O 25 de agosto de 2021, Hernangómez e Jarrett Culver foron traspasados ós Memphis Grizzlies a cambio de Patrick Beverley. Pouco despois, o 15 de setembro, foi traspasado de novo, desta vez ós Boston Celtics, a cambio de Kris Dunn, Carsen Edwards e o dereito a intercambiar eleccións da segunda rolda do Draft de 2026.

O 19 de xaneiro de 2022, Hernangómez foi traspasado ós San Antonio Spurs nun traspaso entre tres equipos no que tamén participaron os Denver Nuggets. Tras participar en tan só 5 partidos cos Spurs, foi traspasado de novo o 9 de febreiro de 2022, desta vez ós Utah Jazz.

O 9 de febreiro de 2022, Hernangómez foi traspasado ós Utah Jazz nun traspaso entre tres equipos. O 30 de xuño de 2022, foi cortado polos Jazz.

O 27 de xuño de 2022, Hernangómez asinou un contrato dun ano cos Toronto Raptors.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Liga Xuvenil da UEFA

A **Liga Xuvenil da UEFA** é unha competición anual de clubs de fútbol organizada pola UEFA dende 2013. No seu formato actual, dispútana os equipos xuvenís dos clubs que compiten na fase de grupos da Liga de Campións da UEFA, ademais dos campións das ligas xuvenís das 32 federacións nacionais con mellor coeficiente UEFA.

As semifinais e as finais disputánse no estadio Colovray de Nyon, Suíza. Os gañadores reciben o Trofeo Lennart Johansson, chamado así en homenaxe ao expresidente da UEFA.

Os equipos máis laureados son o FC Barcelona e o Chelsea, con dous títulos cada un. O Chelsea foi o primeiro equipo en gañar dous títulos consecutivos en 2015 e 2016, mentres que o Barcelona saíu vencedor na tempada inaugural da competición e conseguiu o seu segundo trofeo en 2018. O campión actual é o Real Madrid.

## Historia 
En maio de 2010 a UEFA organizou un partido, coñecido como o "Desafío UEFA sub-18", entre os equipos sub-18 do Bayern de Múnic e do Inter de Milán, tres días antes da final da Liga de Campións entre os respectivos primeiros equipos dos dous clubs. O Inter gañou o encontro por 2-0 con dous goles de Denis Alibec. O partido serviu de inspiración para a Liga Xuvenil da UEFA.

Finalmente na tempada 2013/14 organizouse a primeira edición da Liga Xuvenil da UEFA. Os equipos xogaron unha fase de grupos coa mesma composición e calendario que a fase de grupos da Liga de Campións 2013-14.

O Chelsea converteuse no primeiro equipo en repetir título, ao gañar as edicións 2014/15 e 2015/16. Na edición 2016/17 proclamouse campión o Red Bull Salzburgo austríaco, un ano antes de que o Barcelona gañase fronte ao Chelsea o seu segundo título. O Chelsea repetiu subcampionato na edición 2018/19, onde perdeu na final contra o Porto, mentres que ao ano seguinte o vencedor foi o Real Madrid. O equipo branco gañou o título contra o Benfica nunha final que se adiou dende abril ata agosto, por mor da pandemia de COVID-19, mesmo motivo polo que a competición non se celebrou na tempada 2020/21.

## Finais 
* Todas as semifinais e finais ata a data disputáronse no estadio Colovray de Nyon.

## Palmarés 
; Por club

; Por países

## Notas 
## Véxase tamén 
### Ligazóns externas 
* Páxina oficial no sitio web da UEFA .
Wikipedia en ilocano

A **Wikipedia en ilocano** é a edición da enciclopedia libre Wikipedia en lingua ilocana.

Esta versión da enciclopedia contén  artigos e  usuarios, dos cales  son activos.

## Historia 
O 5 de marzo de 2015, contaba con 7&nbsp;276 artigos e 7&nbsp;368 usuarios rexistrados, o que a situou no posto 136 entre as edicións de Wikipedia segundo o número de artigos, e no posto 180 segundo o número de usuarios rexistrados.

## Notas 
## Véxase tamén 
### Ligazóns externas 
* Wikipedia en ilocano
* Wikipedia en ilocano (móbil)
Wikipedia en yiddish

A **Wikipedia en yiddish** (en ) é a edición da enciclopedia libre Wikipedia en lingua yiddish. Foi creada o 3 de marzo de 2004, e o primeiro artigo foi escrito o 28 de novembro dese mesmo ano.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en yiddish 
* Wikipedia en yiddish (móbil)
Emiliano Rodríguez

**Emiliano Rodríguez Rodríguez**, nado o 10 de xuño de 1937 nas San Feliz de Torío, León, é un ex xogador profesional de baloncesto internacional español. Foi un dos xogadores máis destacados do Real Madrid e do baloncesto europeo da década de 1960. Xogaba na pocisión de ala cunha altura de 1,87 m.

## Traxectoria 
### Clubs 
*  Club Águilas de Bilbao (2ª División, 1956−1958)
*  Aismalíbar (1ª División, 1958−1960)
*  Real Madrid (1ª División, 1960−1973)

## Palmarés 
### Colectivo 
* **Campión da Copas de Europa (4):** 1964, 1965, 1967, 1968
* **Campión da Liga Española (12):** 1961, 1962, 1963, 1964, 1965, 1966, 1968, 1969, 1970, 1971, 1972, 1973
* **Campión da Copa Española (9):** 1961, 1962, 1965, 1966, 1967, 1970, 1971, 1972, 1973

### Individual 
* **50 maiores contribuidores da Euroliga**
* **MVP do Eurobasket (1):** 1963
* **Máximo anotador da Liga Española (2)**: 1963, 1964
* **Medalla de Ouro da Real Orden do Mérito Deportivo.**
* **Medalla de Bronce da Real Orden do Mérito Deportivo.**

## Véxase tamén 
### Ligazóns externas 
* Ficha en realmadrid.com
Jarrett Culver

**Jarrett Culver**, nado o 20 de febreiro de 1999 en Dallas, Texas, é un xogador de baloncesto profesional estadounidense que xoga nos Rio Grande Valley Vipers da NBA G League.

## Traxectoria profesional 
Culver foi escollido na 6ª posición do Draft da NBA de 2019 polos Phoenix Suns, e os seus dereitos foron traspasados ós Minnesota Timberwolves, a cambio de Dario Šarić e a 11ª elección dese Draft, nun traspaso que se fixo oficial o 6 de xullo de 2019. Dous días máis tarde, o 8 de xullo, Culver asinou cos Timberwolves. O 23 de outubro de 2019, Culver debutou na NBA, facendo catro puntos e dúas asistencias na vitoria dos Timberwolves por 127–126 contra os Brooklyn Nets.

O 25 de agosto de 2021, Culver e Juancho Hernangómez foron traspasados ós Memphis Grizzlies a cambio de Patrick Beverley.

O 12 de setembro de 2022, Culver asinou cos Atlanta Hawks. O 14 de xaneiro de 2023, os Hawks cortaron a Culver.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en amhárico

A **Wikipedia en amhárico** é a edición da enciclopedia libre Wikipedia en lingua amhárica. Foi creada en decembro de 2002.

Esta versión da enciclopedia contén  artigos e  usuarios, dos cales  son activos.

## Historia 
En marzo de 2012, contaba con arredor de 11&nbsp;500 artigos.

## Notas 
## Véxase tamén 
### Ligazóns externas 
* Wikipedia en amhárico 
* Wikipedia en amhárico (móbil)
Wikipedia en maithili

A **Wikipedia en maithili** (en ) é a edición da enciclopedia libre Wikipedia en lingua maithili. Foi creada o 6 de novembro de 2014. No presente, a lingua maithili é escrita en alfabeto devanágari e da mesma maneira é escrita na edición de Wikipedia. O maithili é unha lingua indoaria falada nos estados de Bihar e Jharkhand, na India, e é unha das 22 linguas recoñecidas polo país. Tamén é falada no leste de Terai, no Nepal, sendo a segunda lingua máis prevalente do país. É unha das 122 linguas recoñecidas do Nepal.

Esta versión da enciclopedia contén  artigos e  usuarios, dos cales  son activos.

## Historia 
O proceso de creación da Wikipedia en maithili comezou no ano 2008.

## Notas 
## Véxase tamén 
### Ligazóns externas 
* Wikipedia en maithili
* Wikipedia en maithili (móbil)
Wikipedia en alto sorbio

A **Wikipedia en alto sorbio** é a edición da enciclopedia libre Wikipedia en alto sorbio. Foi creada o 2 de outubro de 2006.

Esta versión da enciclopedia contén  artigos e  usuarios, dos cales  son activos.

## Historia 
En febreiro de 2009, contaba con 5&nbsp;300 artigos e 2&nbsp;000 usuarios rexistrados.

## Notas 
## Véxase tamén 
### Outros artigos 
* Wikipedia en baixo sorbio
### Ligazóns externas 
* Wikipedia en alto sorbio
* Wikipedia en alto sorbio (móbil)
José Manuel Bértolo Ballesteros

**José Manuel Bértolo Ballesteros**, nado en Soutelo de Montes (Forcarei) en 1949, é un profesor, historiador e escritor galego.

## Traxectoria 
Catedrático de grego no ensino secundario, xubilouse en 2011. Investigador sobre xenealoxía e heráldica, colaborou en *Boletín de Estudios de Genealogía, Heráldica y Nobiliaria de Galicia*, *A Estrada. Miscelánea Histórico y cultural*, *Nalgures*, *Metacios*, *Anuario Brigantino*, *Capicúa*, *Faro de Vigo* e *La Voz de Galicia*. É presidente da Asociación de Estudos Históricos de Galicia.

## Obras 
É autor de varios libros de texto de Grego para o Bacharelato.

* *Torres, pazos e casas fidalgas do concello da Estrada*, con Luís Ferro Pego, 2020.
* *Fidalguía e heráldica de Terra de Montes*, 2021.

## Premios 
* XIX premio xornalístico Manuel Reimóndez Portela, con Luís Ferro Pego.
* Premio San Martiño 2021.

## Notas 
## Véxase tamén 
### Ligazóns externas 
* José Manuel Bértolo Ballesteros  en xenealoxia.org